༢༠༠༥ལོ་ནས་༢༠༠༨ལོའི་བར་དུ་བདག་གིས་རིགས་གཅིག་རྐང་འཛིན་ཆེད་ལས་སློབ་སྦྱོང་སྐབས་སུ་གངས་སྐྱིད་བོད་ཀྱི་དཔེ་མཛོད་ཁང་ནས་ཉི་མ་གཏོང་ཐབས་ཀྱིས་དཔེ་ཀློག་བྱས།སྐབས་དེར་དགེ་ཆོས་ཀྱི་གཏམ་རྒྱུད་གསེར་ཐང་དང་ལེགས་སྦྱར་བང་མཛོད།ཀླུ་སྒྲུབ་དགོངས་རྒྱན་སོགས་ཞིབ་ཀློག་ཟིན་ཐོར་བཀོད།སྐབས་དེར་ཟིན་ཐོར་འགོད་དོན་རང་གི་ཆེད་ལས་བོད་ཀྱི་ཐ་སྙད་མིང་བརྡའི་འབྱུང་ཁུངས་འཚོལ་ཞིབ་ཆེད་ཡིན་ལ།སྐབས་དེའི་ཟིན་ཐོ་དག་ནའང་རང་ལ་དགོས་མཁོ་ཆེ་བའི་ཐ་སྙད་དག་ལ་དམར་རྟགས་བཏབ་འདུགགསུང་རྩོམ་དེ་དག་ཡང་ཡང་མཇལ་བས་དགེ་ཆོས་ཀྱི་མཁྱེན་རྒྱ་དང་རྣམ་དཔྱོད་ལ་ཡིད་སྨོན་ཤོར་ཞིང་།ཁོང་གི་དཔྱོད་ཤེས་ཀྱི་བློ་མིག་དེའི་འབྱུང་རྩ་གཙོ་བ་ཡང་ནུབ་ཕྱོགས་མཚན་ཉིད་རིག་པའི་གཞུང་ལུགས་དག་གིས་བསྐྱེད་པ་མིན་འགྲོ་ཡང་ཡང་བསམ་མྱོང་།ནུབ་ཕྱོགས་མཚན་ཉིད་རིག་པའི་མཁས་དབང་ཨ་རོ་སི་ཐྲོ་ཐྲོལ་གྱི་གསུང་རྩོམ་གྱིས་དགེ་ཆོས་ཀྱི་ཁོང་གི་ཡིད་དབང་འཕྲོག་ཡོད་པས་སོ།།